पोर्न वीडियो देखा करता था ओसामा बिन लादेन!  
अमेरिकी अभियान में मारे गए अल कायदा सरगना ओसामा बिन लादेन के ऐबटाबाद स्थित ठिकाने से बरामद सामग्री में बड़ी मात्रा में पोर्न वीडियो मिले हैं।
अमेरिकी अभियान में मारे गए अल कायदा सरगना ओसामा बिन लादेन के ऐबटाबाद स्थित ठिकाने से बरामद सामग्री में बड़ी मात्रा में पोर्न वीडियो मिले हैं। सीआईए की अगुवाई वाली इंटर एजेंसी टास्क फोर्स ने कहा कि अब तक यह स्पष्ट नहीं हो सका है कि इन वीडियो को कौन देखता था। टास्क फोर्स ही लादेन के ठिकाने से बरामद सामग्री से जानकारियां जुटा रही है।  मीडिया रिपोर्ट के अनुसार अमेरिका के एक अधिकारी ने बताया कि लादेन के शयनकक्ष में एक लकड़ी के बक्से से पोर्न सामग्री और साथ ही इलेक्ट्रॉनिकली रिकॉर्ड किए वीडियो मिले हैं। लादेन इंटरनेट या टेलीफोन का इस्तेमाल नहीं करता था।  अमेरिकी सरकार द्वारा जारी किए गए एक वीडियो में लादेन टीवी पर खुद को देखता हुआ नजर आ रहा है। इससे पता चलता है कि उस परिसर में वीडियो चलाए जा सकते थे।